钦定古今图书集成/明伦汇编/官常典/第711卷 > 贾浑
## 钦定古今图书集成/明伦汇编/官常典/第711卷 > 贾浑

按《晋书忠义传》：“浑不知何郡人也。太安中，为介休令。
及刘元海作乱，遣其将乔晞攻陷之。浑抗节不降，曰：
‘吾为晋守，不能全之，岂苟求生以事寇贼，何面目以
视息世间哉’！晞怒，执将杀之。晞将尹崧曰：‘将军舍之，
以劝事君’。晞不听，遂害之。”

按《通鉴纲目》：汉王渊遣刘曜寇太原，取泫氏；乔晞寇
西河，取介休。介休令贾浑不降，晞杀之，将纳其妻宗
氏。宗氏骂晞而哭，晞又杀之。渊闻之，大怒曰：“使天道
有知，乔晞望有种乎！”追还，降秩四等，收浑尸葬之。